stanford-oval/wikipedia huggingface dataset:
คิม มิน-จู

| คิม มิน-จู |
| --- | --- |
คิมในเดือนพฤศจิกายน 2021
เกิด:  (2001-02-05) 5 กุมภาพันธ์ ค.ศ. 2001 (24 ปี) โซล เกาหลีใต้
ศิษย์เก่า: โรงเรียนศิลปะการแสดงโซล
อาชีพ: นักแสดง นักร้อง
ปีปฏิบัติงาน: 2018–ปัจจุบัน
ตัวแทน: แมเนจเมนต์ซูป
อาชีพทางดนตรี
แนวเพลง: เคป็อป เจป็อป
เครื่องดนตรี: เสียงร้อง
ช่วงปี: 2018–2021
ค่ายเพลง: ออฟเดอะเรคอร์ด อีเอ็มไอ
อดีตสมาชิก: ไอซ์วัน
 นักดนตรี

ชื่อเกาหลี
ฮันกึล: 김민주
ฮันจา: 金玟周
อาร์อาร์: Gim Min-ju 
เอ็มอาร์: Kim Minju 
 
ลายมือชื่อ

คิม มิน-จู (เกาหลี: 김민주; อักษรโรมัน: Kim Min-ju; เกิด 5 กุมภาพันธ์ ค.ศ. 2001) รู้จักกันดีในชื่อ'มินจู เป็นนักแสดงและอดีตนักร้องชาวเกาหลีใต้ภายใต้แมเนจเมนต์ซูป เธอเป็นที่รู้จักกันดีในฐานะอดีตสมาชิกของเกิร์ลกรุปเกาหลีใต้-ญี่ปุ่นไอซ์วัน หลังจากจบอันดับที่ 11 ในรายการเซอร์ไววัลเกิร์ลกรุปพรอดิวซ์โฟร์ตีเอตของเอ็มเน็ต ซึ่งเป็นตัวแทนของเออร์เบินเวิกส์ และในฐานะนักแสดง เธอเป็นที่รู้จักจากบทบาทในเรื่อง Tempted (2018), The Fault Is Not Yours (2019) และ The Forbidden Marriage (2022–2023)
ประวัติและการทำงาน > ชีวิตในวัยเด็กและการเริ่มทำงาน

คิม มิน-จู เกิดเมื่อวันที่ 5 กุมภาพันธ์ ค.ศ. 2001 เธอมีน้องสาวและพี่ชาย เธอเข้าเรียนที่โรงเรียนศิลปะการแสดงแห่งกรุงโซลและสำเร็จการศึกษาในเดือนกุมภาพันธ์ ค.ศ. 2020 ในปี ค.ศ. 2016 เธอเป็นส่วนหนึ่งของเกิร์ลกรุปก่อนเปิดตัวที่มีชื่อว่า Girls' Recipe ซึ่งการเเปิดตัวของกลุ่มก็ถูกยกเลิกในที่สุดในปีเดียวกัน และก่อนที่จะเข้าร่วมรายการเรียลลิตีโชว์พรอดิวซ์โฟร์ตีเอต เธอเคยปรากฏตัวในฐานะนักแสดงในมิวสิกวิดีโอและละครโทรทัศน์เกาหลี โดยเฉพาะอย่างยิ่งในปี ค.ศ. 2018 เรื่องเกมรักกลลวง ซีรีส์โทรทัศน์ทางช่องเอ็มบีซี โดยเธอได้แสดงให้เห็นถึงบทบาทของชเว ซู-จี (มุน กา-ยอง)
ประวัติและการทำงาน > ค.ศ. 2018–2021: พรอดิวซ์โฟร์ตีเอต, ไอซ์วัน, กิจกรรมเดี่ยว

บทความหลัก: พรอดิวซ์โฟร์ตีเอต และ ไอซ์วัน
ตั้งแต่เดือนมิถุนายนถึงเดือนสิงหาคมปี ค.ศ. 2018 มินจูได้เป็นตัวแทนของเออร์เบินเวิกส์ในรายการพรอดิวซ์โฟร์ตีเอต ในตอนสุดท้าย เธอก็ได้อันดับที่ 11 ในที่สุดและได้เปิดตัวกับไอซ์วัน วันที่ 29 ตุลาคม ค.ศ. 2018 เธอเปิดตัวเป็นทางการในฐานะสมาชิกของวงด้วยการเปิดตัวอีพีแรกของพวกเธอในชื่อ คัลเลอร์ไรซ์
ในปี ค.ศ. 2019 มินจูได้แสดงในภาพยนตร์เรื่อง The Fault Is Not Yours ซึ่งฉายรอบปฐมทัศน์ในเดือนพฤษภาคมที่เทศกาลภาพยนตร์นานาชาติช็อนจูครั้งที่ 20 โดยบันทึกไว้ก่อนที่เธอจะปรากฏตัวในรายการพรอดิวซ์โฟร์ตีเอต
ในเดือนมิถุนายนปี ค.ศ. 2020 มินจูได้รับเลือกให้เป็นพิธีกรร่วมของรายการเพลงเกาหลีใต้ โชว์! มิวสิกคอร์
ประวัติและการทำงาน > ค.ศ. 2021–ปัจจุบัน: อาชีพเดี่ยว การกลับมาเป็นนักแสดง และบริษัทใหม่

หลังจากการยุบวงของไอซ์วันเมื่อวันที่ 29 เมษายน ค.ศ. 2021 มินจูกลับมาที่เออร์เบินเวิกส์ วันที่ 7 ตุลาคม บริษัทของเธอได้ประกาศเป็นทางการว่าเธอจะทำกิจกรรมต่อในฐานะนักแสดง
วันที่ 1 กันยายน ค.ศ. 2022 มินจูออกจากเออร์เบินเวิกส์และเซ็นสัญญากับแมเนจเมนต์ซูป
ในปี ค.ศ. 2022 มินจูได้แสดงในละครประวัติศาสตร์เรื่องคู่รักวิวาห์ต้องห้าม โดยดัดแปลงมาจากเว็บตูนเรื่องเดียวกัน และมินจูได้รับรางวัลนักแสดงหน้าใหม่ยอดเยี่ยมจากงานเอ็มบีซีดรามาอะวอดส์ 2022
ผลงานเพลง

สำหรับผลงานเพลงของมินจูกับไอซ์วัน ดูที่ ผลงานเพลงของไอซ์วัน
ผลงานเพลง > ซิงเกิล > ซาวด์แทร็ก

| ชื่อ | ปี | อัลบั้ม |
| --- | --- | --- |
| "Christmas" (크리스마스) | 2019 | The Fault Is Not Yours OST |
ผลงานเพลง > ซิงเกิล > แขกรับเชิญ

| ชื่อ | ปี | ศิลปินอื่น | อัลบั้ม |
| --- | --- | --- | --- |
| "Falling Star" | 2018 | Kriesha Chu | Dream of Paradise |
ผลงานเพลง > เครดิตการแต่งเพลง

เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
| ปี | เพลง | อัลบั้ม | ศิลปิน | หมายเหตุ |
| --- | --- | --- | --- | --- |
| 2019 | "Really Like You" | ฮาร์ตไอซ์ | ไอซ์วัน | ในฐานะนักแต่งเพลง |
| 2019 | "Neko ni Naritai (Korean Ver.)" | ฮาร์ตไอซ์ | ไอซ์วัน | ในฐานะนักแต่งเพลง |
| 2019 | "Love Bubble" | แวมไพร์ | ไอซ์วัน | ในฐานะนักแต่งเพลง |
| 2020 | "You & I" | บลูมไอซ์ | ไอซ์วัน | ในฐานะนักแต่งเพลง |
| 2020 | "With*One" | โอไนริกไดอะรี | ไอซ์วัน | ในฐานะนักแต่งเพลง |
ผลงานการแสดง

สำหรับผลงานการแสดงของมินจูกับไอซ์วัน ดูที่ ผลงานการแสดงของไอซ์วัน
ผลงานการแสดง > ภาพยนตร์

| ปี | ชื่อ | บทบาท | อ้างอิง |
| --- | --- | --- | --- |
| 2019 | The Fault Is Not Yours | ซู-ยอน |  |
| 2024 | Hear Me: Our Summer | กาอึล |  |
ผลงานการแสดง > ละครโทรทัศน์

| ปี | ชื่อ | บทบาท | อ้างอิง |
| --- | --- | --- | --- |
| 2018 | เกมรักกลลวง | ชเว ซู-จี (เด็ก) |  |
| 2022–2023 | คู่รักวิวาห์ต้องห้าม | อัน ชา-ย็อน / ชา-นย็อน |  |
| 2024 | จุดเชื่อมตาย | โอ ยุน-จิน (เด็ก) |  |
| 2025 | ปลอมมาเรียน เนียนมาสืบ | อี เย-นา |  |
ผลงานการแสดง > ละครเว็บ

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2016 | Immortal Goddess | แวมไพร์ | นักแสดงรับเชิญ (ตอน 2) |  |
| 2019 | A-Teen 2 | พนักงานร้านอาหาร | นักแสดงรับเชิญ (ตอน 11) |  |
ผลงานการแสดง > รายการโทรทัศน์

| ปี | ชื่อ | บาทบาท | หมายเหตุ | อ้างอิง |
| --- | --- | --- | --- | --- |
| 2018 | พรอดิวซ์โฟร์ตีเอต | ผู้เข้าแข่งขัน | จบอันดับที่ 11 |  |
| 2019 | ซาวน่าหรรษา | พิธีกรพิเศษ | ร่วมกับชัง ว็อน-ย็อง |  |
| 2020–2023 | โชว์! มิวสิกคอร์ | พิธีกรหลัก |  |  |
| 2021 | Where Is My Destination | สมาชิกนักแสดง |  |  |
ผลงานการแสดง > รายการเว็บ

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2021 | Get It Beauty | พิธีกร | กับ พัก ซันดารา |  |
ผลงานการแสดง > มิวสิกวิดีโอ

| ปี | ชื่อ | ศิลปิน | อ้างอิง |
| --- | --- | --- | --- |
| 2016 | #WYD (오늘 모해) | ไอคอน |  |
| 2017 | Trouble | Kriesha Chu |  |
| 2018 | Like Paradise | Kriesha Chu |  |
หนังสือ > โฟโตบุ๊กเดี่ยว

| ปี | ชื่อ | สำนักพิมพ์ | เลขที่แค็ตตาล็อก/EAN | หมายเหตุ | อ้างอิง |
| --- | --- | --- | --- | --- | --- |
| 2021 | Kim Min-ju 1st Photobook [Pro Memoria] | เออร์เบินเวิกส์, กาเกาเอ็นเตอร์เทนเมนต์ | L200002325 (EAN: 8804775250378) | โฟโตบุ๊กเดี่ยวเล่มแรก |  |
| 2023 | Kim Min-ju 1st Present [ALL MY FAVES] | แมเนจเมนต์ซูป, กาเกาเอ็นเตอร์เทนเมนต์ | 1544–4205 | โฟโตบุ๊กเดี่ยวเล่มที่สอง |  |
| 2024 | Kim Min-ju 2024 Season's Greetings 문득 Anywhere | แมเนจเมนต์ซูป | 1000004433 | Season's Greetings เดี่ยวครั้งแรก |  |
รางวัลและการเสนอชื่อ

สำหรับความสำเร็จของมินจูกับไอซ์วัน ดูที่ รายชื่อรางวัลและการเสนอชื่อที่ไอซ์วันได้รับ
| พิธีมอบรางวัล | ปี | ประเภท | เสนอชื่อ / ผลงาน | ผล | อ้างอิง |
| --- | --- | --- | --- | --- | --- |
| เอ็มบีซีดรามาอะวอดส์ | 2022 | Best New Actress | คู่รักวิวาห์ต้องห้าม | ชนะ |  |
| เอ็มบีซีเอนเตอร์เทนเมนต์อะวอดส์ | 2020 | Female Rookie of the Year | โชว์! มิวสิกคอร์ | เสนอชื่อเข้าชิง |  |
| เอ็มบีซีเอนเตอร์เทนเมนต์อะวอดส์ | 2021 | Rookie Award | โชว์! มิวสิกคอร์ | เสนอชื่อเข้าชิง |  |
รางวัลและการเสนอชื่อ > เกียรติประวัติ

| ประเทศหรือองค์กร | ปี | เกียรติยศหรือรางวัล | อ้างอิง |
| --- | --- | --- | --- |
| Newsis K-Expo Cultural Awards | 2022 | Seoul Tourism Foundation CEO Award |  |
รางวัลและการเสนอชื่อ > บทความรายชื่อ

| สำนักพิมพ์ | ปี | บทความรายชื่อ | ตำแหน่ง | อ้างอิง |
| --- | --- | --- | --- | --- |
| Cine Rewind | 2020 | Special New Actor of the Year | ได้รับเลือก |  |
แหล่งข้อมูลอื่น

คิม มิน-จู ที่แมเนจเมนต์ซูป
คิม มิน-จู ที่ฮันซีเนมา
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์ 
มินจูในรายการพรอดิวซ์โฟร์ตีเอตเมื่อเดือนมิถุนายน ค.ศ. 2018
รายชื่อธงในกองทัพยูเครน

ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในกองทัพยูเครนอย่างสังเขป
ธงกองทัพ

| ภาพธง | การใช้ |
| --- | --- |
: ธงประจำกระทรวงกลาโหม
: ธงประจำเสนาธิการกองทัพ
: ธงประจำกองทัพยูเครน (กองบัญชาการทหารสูงสุด)
: ธงประจำกองทัพบกยูเครน
: ธงประจำกองทัพอากาศยูเครน
: ธงประจำกองกำลังป้องกันอากาศยาน
: ธงประจำหน่วยส่งทางอากาศ
: ธงประจำหน่วยปฏิบัติการพิเศษ
ธงกองกำลังกึ่งทหาร

| ภาพธง | การใช้ |  |
| --- | --- | --- |
|  | ธงประจำหน่วยพิทักษ์ชายแดน |  |

| หน่วยรักษาความปลอดภัยยูเครน | หน่วยรักษาความปลอดภัยยูเครน |  |
|  | หน่วยรักษาความปลอดภัย |  |
|  | ธงประจำหน่วยโทรคมนาคม และ การสื่อสารพิเศษ |  |

| กระทรวงกิจการภายในยูเครน | กระทรวงกิจการภายในยูเครน |  |
|  | ธงประจำกองกำลังภายใน |  |
|  | ธงประจำกองกำลังแห่งชาติ |  |
|  | ธงประจำตำรวจแห่งชาติ |  |

| กระทรวงสถานการณ์ฉุกเฉินยูเครน | กระทรวงสถานการณ์ฉุกเฉินยูเครน |  |
|  | กระทรวงสถานการณ์ฉุกเฉิน |  |
ธงเรือ > ธงฉาน

| ภาพธง | การใช้ |
| --- | --- |
: พ.ศ. 2535 - 2537
: ตั้งแต่ พ.ศ. 2537
: ธงฉาน (อย่างไม่เป็นทางการ)
: ธงฉาน (กองเรือตรวจการณ์รักษาฝั่ง)
ธงเรือ > ธงนาวี

| ภาพธง | การใช้ |
| --- | --- |
: ธงนาวีกองทัพเรือ
: ธงเรือช่วยรบ (เรือประจำการ)
: ธงนาวีกองเรือตรวจการณ์รักษาฝั่ง
: ธงผู้บังคับการเรือ
: ธงผู้บังคับการเรือรักษาฝั่ง
: ธงกาชาด สำหรับ เรือพยาบาล
ธงหมายยศ

| ภาพธง | การใช้ |
| --- | --- |
: ธงประธานาธิบดีแห่งสาธารณรัฐยูเครน
ธงหมายยศ > ธงผู้บัญชาการ

| ภาพธง | การใช้ |
| --- | --- |
: ธงตำแหน่งรัฐมนตรีว่าการกระทรวงกลาโหม
: ธงตำแหน่งเสนาธิการกองทัพ
: ธงตำแหน่งผู้บัญชาการทหารบก
: ธงตำแหน่งผู้บัญชาการทหารอากาศ
: ธงตำแหน่งผู้บัญชาการกองกำลังป้องกันทางอากาศ
: ธงตำแหน่งผู้บัญชาการทหารเรือ
: ธงตำแหน่งผู้บัญชาการหน่วยพิทักษ์ชายแดน
: ธงตำแหน่งรัฐมนตรีว่าการกระทรวงสถานการณ์ฉุกเฉิน
กระทรวงกิจการภายในยูเครน
: ธงตำแหน่งรัฐมนตรีว่าการกระทรวงกิจการภายใน
: ธงตำแหน่งผู้บัญชาการกองกำลังภายใน
: ธงตำแหน่งผู้บัญชาการกองกำลังแห่งชาติ
หน่วยรักษาความปลอดภัยยูเครน
: ธงตำแหน่งผู้บัญชาการสำนักบริหารความปลอดภัย
: ธงตำแหน่งผู้บัญชาการหน่วยรักษาความปลอดภัย
ธงหมายยศ > ธงผู้บังคับบัญชาทหารเรือ

| ภาพธง | การใช้ |
| --- | --- |
: ธงตำแหน่งรัฐมนตรีว่าการกระทรวงกลาโหม
: ธงตำแหน่งเสนาธิการกองทัพ
: ธงตำแหน่งผู้บัญชาการทหารเรือ
: ธงผู้บัญชาการกองเรือรบ
: ธงตำแหน่งผู้บัญชาการหน่วยเรือรบ
: ธงตำแหน่งผู้บัญชาการหมู่เรือรบ
ธงหมายยศ > ธงนายพลเรือ

| ภาพธง | การใช้ |
| --- | --- |
: พลเรือเอก
: พลเรือโท
: พลเรือตรี
ดูเพิ่ม

รายชื่อธงในประเทศยูเครน
รายชื่อธงในกองทัพเรือยูเครน
ประเทศไทย
ชื่อเรียก

ดูเพิ่ม: สยาม
ชาวต่างชาติเรียกอาณาจักรอยุธยาว่า "สยาม" เมื่อราวปี 2000 ยอร์ช เซเดส์ นักประวัติศาสตร์ชาวฝรั่งเศส เขียนว่ามีการพาดพิงทาสหรือเชลยศึกซีเอม (Syam) ในจารึกอาณาจักรจามปาในคริสต์ศตวรรษที่ 11 ทว่าคนไทยไม่เคยเรียกตนเองว่า "สยาม" หรือ "ชาวสยาม" เลย ส่วนคำว่า "คนไทย" นั้น จดหมายเหตุลาลูแบร์ได้บันทึกไว้ชัดเจนว่า ชาวอยุธยาเรียกตนเองเช่นนั้นมานานแล้ว
เดิมประเทศไทยเคยใช้ชื่อว่า สยาม มาแต่รัชกาลพระบาทสมเด็จพระจอมเกล้าเจ้าอยู่หัว โดยปรากฏใช้เป็นชื่อประเทศชัดเจนในปี 2399 ต่อมา เมื่อวันที่ 24 มิถุนายน 2482 รัฐบาลแปลก พิบูลสงคราม ออกประกาศสำนักนายกรัฐมนตรีว่าด้วยรัฐนิยม ฉบับที่ 1 เปลี่ยนชื่อประเทศ พร้อมกับเรียกประชาชน และสัญชาติจาก "สยาม" มาเป็น "ไทย" ซึ่งแปลกต้องการบอกว่าดินแดนนี้เป็นของชาวไทยมิใช่ของเชื้อชาติอื่นตามลัทธิชาตินิยมในเวลานั้น  ต่อมามีการเปลี่ยนชื่อประเทศกลับเป็นสยามอีกช่วงสั้น ๆ เมื่อปี 2488 และเปลี่ยนกลับมาใช้ว่าไทยอีกครั้งเมื่อปี 2491 ซึ่งเป็นช่วงสมัยรัฐบาลที่แปลกกลับมาเป็นนายกรัฐมนตรี การเปลี่ยนชื่อในครั้งนี้ยังเปลี่ยนจาก "Siam" ในภาษาอังกฤษและภาษาฝรั่งเศส เป็น "Thaïlande" ในภาษาฝรั่งเศส และ "Thailand" ในภาษาอังกฤษอย่างในปัจจุบัน อย่างไรก็ตาม ชื่อ สยาม ยังคงเป็นที่รู้จักกันอย่างแพร่หลายทั้งในและต่างประเทศ
ในความหมายอย่างเคร่งครัด คำว่า "ไทย" หมายถึงประเทศไทยในช่วงหลังการเปลี่ยนชื่อประเทศหลังปี 2482 โดยเว้นช่วงสั้น ๆ ที่เปลี่ยนกลับไปเป็นชื่อ "สยาม" ระหว่างปี 2488–2491 ดังกล่าวข้างต้น ทว่าในความหมายอย่างกว้าง คำว่า "ไทย" อาจใช้หมายถึงราชอาณาจักรทั้งหลายซึ่งนักประวัติศาสตร์กระแสหลักถือเป็นราชธานีของคนไทยตั้งแต่อาณาจักรสุโขทัยเรื่อยมาจนถึงปัจจุบัน
ประวัติศาสตร์

บทความหลัก: ประวัติศาสตร์ไทย
ประวัติศาสตร์ > ยุคก่อนประวัติศาสตร์

มีหลักฐานบ่งชี้ว่ามีมนุษย์อยู่อาศัยในอาณาเขตประเทศไทยปัจจุบันอย่างต่อเนื่องมาตั้งแต่ยุคหินเก่าอย่างน้อยราว 20,000 ปี พบหลักฐานการปลูกข้าวเก่าแก่สุดเมื่อ 2,000 ปีก่อนคริสตกาล ยุคสำริดเกิดขึ้นระหว่าง 1,250–1,000 ปีก่อนคริสตกาลโดยคาดว่ารับมาจากตอนใต้ของจีน แหล่งโบราณคดีบ้านเชียงในจังหวัดอุดรธานีจัดเป็นศูนย์การผลิตทองแดงและสำริดเก่าแก่ที่สุดในเอเชียตะวันออกเฉียงใต้ ประมาณ 500 ปีก่อนคริสตกาลเริ่มปรากฏการใช้เหล็ก อาณาจักรฟูนานเป็นอาณาจักรแรกสุดและทรงอำนาจที่สุดในเอเชียตะวันออกเฉียงใต้ เจริญขึ้นเมื่อศตวรรษที่ 2 ก่อนคริสตกาล ต่อมา ชาวมอญอาศัยช่วงที่ฟูนันเสื่อมลงตั้งอาณาจักรของตน คือ อาณาจักรทวารวดีและอาณาจักรหริภุญชัยในคริสต์ศตวรรษที่ 6 ส่วนชาวเขมรตั้งจักรวรรดิเขมรมีศูนย์กลางอยู่ที่อังกอร์ในคริสต์ศตวรรษที่ 9 อาณาจักรตามพรลิงก์เป็นรัฐมลายูที่ควบคุมการค้าผ่านช่องแคบมะละกาที่ทรงอำนาจที่สุด เจริญขึ้นในคริสต์ศตวรรษที่ 10
บรรพบุรุษของชาวไทยปัจจุบันจัดอยู่ในกลุ่มชาวไทซึ่งปัจจุบันอาศัยอยู่ในบริเวณทิศตะวันออกเฉียงใต้ของทวีปเอเชียแผ่นดินใหญ่ โดยมีภาษาร่วมกัน หลักฐานจีนบันทึกถึงชาวไทครั้งแรกในศตวรรษที่ 6 ก่อนคริสตกาล เดิมมีแนวคิดเกี่ยวกับถิ่นกำเนิดของชนชาติไทอยู่หลายแนวคิด เดวิด เค. วัยอาจ (David K. Wyatt) ระบุว่าบรรพบุรุษของชาวไทในประเทศลาว ไทย พม่า อินเดียและจีนปัจจุบันเป็นกลุ่มที่อาศัยอยู่ในแถบเดียนเบียนฟูในช่วงคริสต์ศตวรรษที่ 5 ถึง 8 ราวคริสต์ศตวรรษที่ 11 เริ่มมีคนไทมาอยู่อาศัยในอาณาเขตประเทศไทยปัจจุบันซึ่งในเวลานั้นมีอาณาจักรมอญและเขมรอยู่ ทำให้วัฒนธรรมไทยได้รับอิทธิพลจากอินเดีย มอญและเขมร
ประวัติศาสตร์ > อาณาจักรสุโขทัยและแคว้นต่าง ๆ

บทความหลัก: อาณาจักรสุโขทัย และ อาณาจักรล้านนา
เมื่อจักรวรรดิเขมรและอาณาจักรพุกามเสื่อมอำนาจเมื่อต้นคริสต์ศตวรรษที่ 13 ทำให้เกิดรัฐใหม่ขึ้นเป็นจำนวนมากในเวลาไล่เลี่ยกัน อาณาจักรของชาวไทกินอาณาบริเวณตั้งแต่ทิศตะวันออกเฉียงเหนือของประเทศอินเดียปัจจุบันจนถึงทิศเหนือของลาว และลงไปถึงคาบสมุทรมลายู ระหว่างคริสต์ศตวรรษที่ 13 มีประชากรชาวไทอาศัยอยู่มั่นคงในอดีตดินแดนแกนกลางของอาณาจักรทวารวดีและอาณาจักรลพบุรี จนถึงดินแดนนครศรีธรรมราช แต่ไม่มีบันทึกรายละเอียดการเข้ามาของชาวไท ประมาณคริสต์ทศวรรษ 1240 (ประมาณปี 1780) พ่อขุนบางกลางหาวรวบรวมกำลังกบฏต่อเขมร และราชาภิเษกเป็นพระมหากษัตริย์สุโขทัยพระองค์แรก อาณาจักรสุโขทัยแผ่ขยายดินแดนออกไปอย่างกว้างขวางในรัชสมัยพ่อขุนรามคำแหงมหาราช จรดน่านและหลวงพระบางทางทิศเหนือ นครศรีธรรมราชทางทิศใต้ พุกามและมะตะบันทางทิศตะวันตก อย่างไรก็ดี อาณาเขตอันกว้างใหญ่นี้น่าจะเกิดจากการสวามิภักดิ์ของเจ้าท้องถิ่นมากกว่า นอกจากนี้ พระองค์ยังทรงประดิษฐ์อักษรไทย มีเครื่องดินเผาสวรรคโลกเป็นสินค้าออกสำคัญ แต่เสถียรภาพของอาณาจักรได้อ่อนแอลงภายหลังการสวรรคตของพระองค์ ในรัชกาลพระมหาธรรมราชาที่ 1 (ลิไท) อาณาจักรรับอิทธิพลของศาสนาพุทธนิกายเถรวาทแบบลังกาวงศ์
ส่วนเหนือขึ้นไป พญามังรายซึ่งสืบราชสมบัติหิรัญนครเงินยางเชียงราว ทรงตั้งอาณาจักรล้านนาขึ้นใน ค.ศ. 1839 มีศูนย์กลางอยู่ที่เชียงใหม่ ทรงรวบรวมแว่นแคว้นขึ้นในแถบลุ่มแม่น้ำปิง พระมหากษัตริย์ล้านนาล้วนสืบเชื้อสายจากพระองค์ต่อเนื่องกันกว่าสองศตวรรษ และสร้างเครือข่ายพันธมิตรทางการแต่งงานกับเจ้าเมืองต่าง ๆ จรดแม่น้ำน่านทางทิศตะวันออกและเหนือแม่น้ำโขงขึ้นไป ส่วนบริเวณเมืองท่าบริเวณลุ่มแม่น้ำเจ้าพระยาตอนล่าง มีการตั้งสหพันธรัฐในบริเวณเพชรบุรี สุพรรณบุรี ลพบุรีและอยุธยาในคริสต์ศตวรรษที่ 11
ประวัติศาสตร์ > อาณาจักรอยุธยาและธนบุรี

บทความหลัก: อาณาจักรอยุธยา และ อาณาจักรธนบุรี
อาณาจักรอยุธยากำเนิดจากลพบุรีและสุพรรณบุรีที่อยู่ใกล้เคียง สมเด็จพระรามาธิบดีที่ 1 (พระเจ้าอู่ทอง) ทรงสถาปนาอาณาจักรอยุธยาเมื่อปี 1893 ในเขตเมืองอโยธยาเดิม การปกครองของอาณาจักรอยุธยามีลักษณะเป็นเครือข่ายราชรัฐและจังหวัดบรรณาการที่สวามิภักดิ์ต่อพระมหากษัตริย์อยุธยาตามระบบมณฑล เนื่องจากขาดกฎสืบราชสมบัติ เมื่อใดที่มีการผลัดแผ่นดินจะมีเจ้าหรือขุนนางทรงอำนาจยกทัพเข้าเมืองหลวงเพื่ออ้างสิทธิ์ทำให้เกิดการนองเลือดบ่อยครั้ง การขยายอาณาเขตช่วงแรกอาศัยการพิชิตดินแดนและการอภิเษกทางการเมือง ใน ค.ศ. 1912, 1931 และ 1974 อาณาจักรอยุธยายกทัพไปตีเมืองพระนคร (นครธม) เมืองหลวงของจักรวรรดิขแมร์ ได้ทั้งสามครั้ง ทำให้อาณาจักรอยุธยาเป็นมหาอำนาจแทนจักรวรรดิเขมร การเข้าแทรกแซงสุโขทัยอย่างต่อเนื่องทำให้สุโขทัยตกเป็นประเทศราชและส่วนหนึ่งของอาณาจักรอยุธยาตามลำดับ สมเด็จพระบรมไตรโลกนาถทรงปฏิรูปการปกครองใหม่ ซึ่งบางส่วนได้ใช้มาจนถึงรัชกาลพระบาทสมเด็จพระจุลจอมเกล้าเจ้าอยู่หัว และทรงสถาปนาระบบศักดินา ก่อให้เกิดระบบไพร่ซึ่งเป็นแรงงานเกณฑ์ให้ราชการปีละหกเดือน อย่างไรก็ดี การพยายามขยายอำนาจไปยังรัฐสุลต่านมะละกาทางใต้ และอาณาจักรล้านนาไม่ประสบความสำเร็จ
การยึดครองมะละกาของโปรตุเกสใน พ.ศ. 2054 ทำให้กรุงศรีอยุธยาเริ่มติดต่อกับชาติตะวันตก การชิงความเป็นใหญ่ระหว่างอาณาจักรอยุธยาและอาณาจักรพม่าเหนือเชียงใหม่และมอญทำให้ทั้งสองขัดแย้งกัน ขณะเดียวกัน ราชวงศ์ตองอูของพม่าเริ่มมีอำนาจมากขึ้น กระทั่งขยายดินแดนมายังกรุงศรีอยุธยาในรัชกาลพระเจ้าตะเบ็งชะเวตี้และพระเจ้าบุเรงนอง หลังจากนั้น กรุงศรีอยุธยาตกเป็นประเทศราชของพม่าใน พ.ศ. 2112 สมเด็จพระนเรศวรมหาราชทรงใช้เวลา 15 ปีสร้างภาวะครอบงำในลุ่มแม่น้ำเจ้าพระยาอีกครั้งหนึ่ง
จากนั้น กรุงศรีอยุธยายังมุ่งเพิ่มความสัมพันธ์กับชาติยุโรปต่อมาอีกหลายรัชกาล ความสัมพันธ์ระหว่างประเทศของอยุธยารุ่งเรืองขึ้นอย่างมากในรัชกาลสมเด็จพระนารายณ์มหาราช ซึ่งสถาปนาความสัมพันธ์ทางการทูตกับฝรั่งเศส ฮอลันดา และบริเตน ผู้เดินทางชาวยุโรปในคริสต์ศตวรรษที่ 16 และ 17 ยกอาณาจักรอยุธยาว่าเป็นสามมหาอำนาจแห่งเอเชียร่วมกับจีนและอินเดีย อิทธิพลของชาวต่างชาติในกรุงศรีอยุธยาที่เพิ่มขึ้นทำให้เกิดความเกลียดกลัวต่างชาติ จนลงเอยด้วยการปฏิวัติใน พ.ศ. 2231 อย่างไรก็ดี ความสัมพันธ์กับชาติยุโรปอื่นยังเป็นปกติและต่อมาบาทหลวงฝรั่งเศสก็กลับมามีอิสระในการเผยแผ่คริสต์ศาสนา
อาณาจักรอยุธยาเริ่มเสื่อมอำนาจลงราวพุทธศตวรรษที่ 24 รัชกาลสมเด็จพระเจ้าอยู่หัวบรมโกศถือเป็น "สมัยบ้านเมืองดี" ในกรุงศรีอยุธยาตอนปลาย ความขัดแย้งภายในติด ๆ กันหลายรัชกาล และการสงครามกับราชวงศ์โก้นบอง จนส่งผลให้เสียกรุงครั้งที่สองเมื่อปี 2310 ซึ่งก่อนหน้านั้นกรุงศรีอยุธยาว่างเว้นจากศึกสงครามมากว่า 150 ปี หลังจากนั้นบ้านเมืองแตกออกเป็นก๊กเป็นเหล่ารวมทั้งสิ้น 5 ก๊ก ในปีเดียวกัน เจ้าตาก (ต่อมาเป็นสมเด็จพระเจ้าตากสินมหาราช) ได้รวบรวมไพร่พลขับไล่พม่า และย้ายราชธานีมาอยู่ที่กรุงธนบุรี พระองค์ทรงรวบรวมแผ่นดินให้อยู่ภายใต้พระองค์ ด้านสงครามภายนอก กองทัพธนบุรีสามารถขับไล่พม่าออกจากล้านนาได้ใน พ.ศ. 2319 และยึดกรุงเวียงจันทน์ได้ใน พ.ศ. 2321 อาณาจักรธนบุรีมีอายุเพียง 15 ปีและสมเด็จพระเจ้าตากสินมหาราชทรงเป็นพระมหากษัตริย์พระองค์เดียว หลังเกิดความขัดแย้งช่วงปลายรัชกาล พระองค์และพระราชโอรสทั้งหลายทรงถูกสำเร็จโทษโดยพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรี ผู้สถาปนาอาณาจักรรัตนโกสินทร์ขึ้นเมื่อวันที่ 6 เมษายน 2325
ประวัติศาสตร์ > กรุงรัตนโกสินทร์ตอนต้นและสมัยอาณานิคม

บทความหลัก: อาณาจักรรัตนโกสินทร์ (สมัยสมบูรณาญาสิทธิราชย์)
ในรัชกาลพระบาทสมเด็จพระพุทธยอดฟ้าจุฬาโลกมหาราช กรุงรัตนโกสินทร์สามารถป้องกันการเข้าตีของพม่าครั้งใหญ่ใน พ.ศ. 2328 และยุติการบุกครองของพม่า ก่อนพระองค์สวรรคตสามารถสถาปนาอำนาจปกครองเหนือพื้นที่ไพศาลอันเป็นที่ตั้งของประเทศลาวและกัมพูชาปัจจุบัน ใน พ.ศ. 2364 จอห์น ครอว์เฟิร์ดถูกส่งมาเจรจาความตกลงการค้าฉบับใหม่กับกรุงรัตนโกสินทร์ซึ่งเป็นสัญญาณแรกของปัญหาที่จะครอบงำการเมืองสยามในคริสต์ศตวรรษที่ 19 ใน พ.ศ. 2369 กรุงเทพมหานครลงนามสนธิสัญญาเบอร์นี หลังสงครามอังกฤษ-พม่าครั้งที่หนึ่งยุติลงด้วยชัยของอังกฤษ ปีเดียวกัน เจ้าอนุวงศ์แห่งเวียงจันทน์ทรงก่อกบฏเพราะเข้าพระทัยว่าอังกฤษจะบุกกรุงเทพมหานคร แต่ถูกปราบปราม ผลทำให้กรุงเวียงจันทน์ถูกทำลาย รวมทั้งมีการกวาดต้อนชาวลาวข้ามแม่น้ำโขงมาอยู่ในเขตที่ราบสูงโคราชจำนวนมาก กรุงเทพมหานครยังทำสงครามแย่งชิงอิทธิพลเหนือกัมพูชากับญวน ทำให้กรุงเทพมหานครกลับมามีอิทธิพลเหนือกัมพูชาอีกครั้ง
ตั้งแต่ปลายคริสต์ศตวรรษที่ 19 สยามพยายามทำให้กลุ่มชาติพันธุ์ภายในราชอาณาจักรให้อยู่ในฐานะอาณานิคม ในรัชกาลพระบาทสมเด็จพระจอมเกล้าเจ้าอยู่หัว ด้วยตระหนักถึงภัยคุกคามจากชาติตะวันตก ราชสำนักจึงติดต่อรัฐบาลอังกฤษโดยตรงเพื่อลดความตึงเครียด ฝ่ายรัฐบาลอังกฤษส่งเซอร์จอห์น เบาริ่งเข้ามาทำสนธิสัญญาเบาว์ริง ซึ่งเป็นสนธิสัญญาไม่เสมอภาคฉบับแรก ๆ อันนำมาสู่การทำสนธิสัญญากับชาติอื่นด้วยเงื่อนไขที่คล้ายกัน หากก็นำมาซึ่งการพัฒนาเศรษฐกิจในกรุงเทพมหานครและการค้าระหว่างประเทศ การเสด็จสวรรคตอย่างกระทันหันของพระองค์ด้วยโรคมาลาเรียทำให้เจ้าฟ้าจุฬาลงกรณ์ฯ สืบราชสมบัติทั้งที่ยังไม่บรรลุนิติภาวะ โดยมีสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้สำเร็จราชการ
พระบาทสมเด็จพระจุลจอมเกล้าเจ้าอยู่หัวทรงรวมศูนย์อำนาจ ตั้งสภาช่วยราชการ การเลิกทาสและไพร่อันเป็นการยกเลิกระบบแรงงานเกณฑ์ วิกฤตการณ์วังหน้าใน พ.ศ. 2417 ทำให้ความพยายามปฏิรูปต้องหยุดชะงัก ในคริสต์ทศวรรษที่ 1870–1880 พระบาทสมเด็จพระจุลจอมเกล้าเจ้าอยู่หัวทรงใช้นโยบายผนวกหัวเมืองเหนือเข้าเป็นส่วนหนึ่งของราชอาณาจักร และต่อมาได้ขยายไปยังภาคตะวันออกเฉียงเหนือและภาคใต้ ใน พ.ศ. 2430 มีการตั้งกรมจำนวน 12 กรมซึ่งต่อมาเป็นกระทรวงต่าง ๆ ใน พ.ศ. 2436 เกิดวิกฤตการณ์ ร.ศ. 112 เนื่องจากความขัดแย้งกับฝรั่งเศสทำให้มีการเรียกร้องเอาดินแดนลาวฝั่งตะวันออกของแม่น้ำโขง ฝรั่งเศสและบริเตนตกลงให้สยามเป็นรัฐกันชนระหว่างเจ้าอาณานิคมทั้งสอง ล่วงเข้าคริสต์ศตวรรษที่ 20 สยามมุ่งเจรจาแก้ไขสนธิสัญญาไม่เสมอภาคตั้งแต่สนธิสัญญาเบาว์ริงรวมทั้งสิทธิสภาพนอกอาณาเขต แต่ต้องแลกมาด้วยการแลกเปลี่ยนดินแดนหลายครั้ง ต่อมามีการเริ่มระบบมณฑลเทศาภิบาลซึ่งเป็นการสร้างรัฐชาติสมัยใหม่ ใน พ.ศ. 2448 เกิดกบฏในหัวเมืองปัตตานีโบราณ อุบลราชธานี และแพร่เพื่อต่อต้านความพยายามลดทอนอำนาจของเจ้าผู้ปกครองท้องถิ่น
ใน พ.ศ. 2454 เกิดกบฏ ร.ศ. 130 ซึ่งคณะนายทหารพยายามล้มล้างระบอบสมบูรณาญาสิทธิราชย์ พระบาทสมเด็จพระมงกุฎเกล้าเจ้าอยู่หัวทรงตอบโต้ด้วยการโฆษณาชวนเชื่อจนสิ้นรัชกาล ทรงเผยแพร่แนวพระราชดำริว่าด้วยชาติไทย ใน พ.ศ. 2460 รัฐบาลประกาศเข้าสู่สงครามโลกครั้งที่หนึ่งโดยถือฝ่ายสัมพันธมิตร เพื่อตัดความกังวลที่ว่าฝ่ายสัมพันธมิตรอาจจัดการกับประเทศเป็นกลางและต้องการแก้ไขสนธิสัญญาไม่เสมอภาคต่าง ๆ ผลทำให้สยามได้เข้าร่วมการประชุมสันติภาพที่แวร์ซาย มีอำนาจอิสระในการเก็บภาษีและยกเลิกสิทธิสภาพนอกอาณาเขต
ภูมิประเทศ

บทความหลัก: ภูมิศาสตร์ไทย
ดอยภูคาในจังหวัดน่าน
ต้นแม่น้ำเจ้าพระยาในจังหวัดนครสวรรค์
หมู่เกาะพีพี
ประเทศไทยตั้งอยู่กลางคาบสมุทรอินโดจีนในเอเชียตะวันออกเฉียงใต้ และยังอยู่บนคาบสมุทรมลายูด้วย อยู่ระหว่างละติจูด 5° ถึง 21° เหนือ และลองติจูด 97° ถึง 106° ตะวันออก มีพรมแดนด้านตะวันออกติดประเทศลาวและประเทศกัมพูชา ทิศใต้เป็นแดนต่อแดนประเทศมาเลเซียและอ่าวไทย ทิศตะวันตกติดทะเลอันดามันและประเทศพม่า และทิศเหนือติดประเทศพม่าและลาว มีแม่น้ำโขงกั้นเป็นบางช่วง ประเทศไทยมีพื้นที่ 513,115 ตารางกิโลเมตร เป็นอันดับที่ 51 ของโลกและอันดับที่ 3 ของเอเชียตะวันออกเฉียงใต้ รองจากประเทศอินโดนีเซียและเมียนมาร์ ประเทศไทยมีอาณาเขตทางทะเล (maritime zone) ตามอนุสัญญาสหประชาชาติว่าด้วยกฎหมายทะเล ค.ศ. 1982 กว่า 323,488 ตารางกิโลเมตร มีความยาวชายฝั่งทะเลทั้งฝั่งอ่าวไทย และฝั่งอันดามันรวมถึงช่องแคบมะละกาตอนเหนือ รวมความยาวชายฝั่งทะเลในประเทศไทยทั้งสิ้น 3,148 กิโลเมตร
ประเทศไทยมีลักษณะภูมิประเทศที่หลากหลาย ภาคเหนือเป็นพื้นที่ภูเขาสูงสลับซับซ้อน จุดสูงที่สุดในประเทศไทย คือ ดอยอินทนนท์ ณ 2,565 เมตรเหนือระดับน้ำทะเล รวมทั้งยังปกคลุมด้วยป่าไม้อันเป็นต้นน้ำที่สำคัญของประเทศ ภาคตะวันออกเฉียงเหนือส่วนใหญ่เป็นพื้นที่ของที่ราบสูงโคราช สภาพของดินค่อนข้างแห้งแล้งและไม่ค่อยเอื้อต่อการเพาะปลูก ภาคกลางเป็นที่ราบลุ่มน้ำท่วมถึง มีแม่น้ำเจ้าพระยา แม่น้ำใหญ่ที่สุดในประเทศซึ่งเกิดจากแม่น้ำปิงและแม่น้ำน่านที่ไหลมาบรรจบกันที่ปากน้ำโพ จังหวัดนครสวรรค์ ทำให้ภาคกลางเป็นภาคที่อุดมสมบูรณ์ที่สุด และถือได้ว่าเป็นแหล่งปลูกข้าวที่สำคัญแห่งหนึ่งของโลก ภาคใต้เป็นส่วนหนึ่งของคาบสมุทรมลายู ขนาบด้วยทะเลทั้งสองด้าน มีจุดที่แคบลง ณ คอคอดกระ แล้วขยายใหญ่เป็นคาบสมุทรมลายู ทะเลสาบสงขลาเป็นทะเลสาบที่ใหญ่ที่สุดของประเทศไทย ส่วนภาคตะวันตกเป็นหุบเขาและแนวเทือกเขาซึ่งพาดตัวมาจากทางตะวันตกของภาคเหนือ
ภูมิประเทศ > ภูมิอากาศ

บทความหลัก: ภูมิอากาศไทย
ภูมิอากาศของไทยส่วนใหญ่เป็นแบบ "ภูมิอากาศร้อนชื้นเขตร้อนหรือสะวันนา" ตามการแบ่งเขตภูมิอากาศแบบเคิปเปน ส่วนปลายใต้สุดและตะวันออกสุดของประเทศมีภูมิอากาศแบบมรสุมเขตร้อน ประเทศไทยมีอุณหภูมิเฉลี่ยระหว่าง 18–34 °C
ประเทศไทยมี 3 ฤดูกาล ฤดูแรกเป็นฤดูฝนหรือฤดูมรสุมตะวันตกเฉียงใต้ (กลางเดือนพฤษภาคมถึงกลางเดือนตุลาคม) ฝนตกหนักที่สุดในเดือนสิงหาคมและกันยายน ฤดูหนาวหรือฤดูมรสุมตะวันออกเฉียงเหนือเริ่มตั้งแต่กลางเดือนตุลาคมถึงกลางเดือนกุมภาพันธ์ พื้นที่ส่วนใหญ่ของประเทศมีอากาศแห้งและอุณหภูมิไม่ร้อนมาก ยกเว้นภาคใต้ที่มีฝนตกหนัก โดยเฉพาะอย่างยิ่งระหว่างเดือนตุลาคมถึงพฤศจิกายน ส่วนฤดูร้อนหรือฤดูก่อนมรสุมกินเวลาตั้งแต่กลางเดือนกุมภาพันธ์ถึงกลางเดือนพฤษภาคมซึ่งมีอากาศร้อน สำหรับภาคเหนือ ตะวันออกเฉียงเหนือ กลางและตะวันออกของประเทศไทย เดือนมีนาคมถึงพฤษภาคมเป็นช่วงที่ร้อนที่สุดของปี ปกติอุณหภูมิมักสูงถึง 40 °C ยกเว้นพื้นที่ชายฝั่ง ในทางตรงข้าม การพัดของลมเย็นจากประเทศจีนทำให้อุณหภูมิต่ำลง ซึ่งบางกรณีอาจเข้าใกล้หรือต่ำกว่า 0 °C ได้ ภาคใต้มีความแตกต่างของอุณหภูมิระหว่างกลางวันกลางคืนและระหว่างฤดูกาลน้อยเนื่องจากอิทธิพลของทะเล
พื้นที่ส่วนใหญ่ของประเทศมีฝนตกเฉลี่ยทั้งปี 1,200 ถึง 1,600 มิลลิเมตร แต่ในบางพื้นที่ที่เป็นฝั่งรับลมของภูเขา เช่น จังหวัดระนองและจังหวัดตราดมีปริมาณฝนกว่า 4,500 มิลลิเมตรต่อปี ส่วนบริเวณแห้งแล้งคือฝั่งรับลมของหุบเขาภาคกลางและส่วนเหนือสุดของภาคใต้ซึ่งมีปริมาณฝนเฉลี่ยต่อปีน้อยกว่า 1,200 มิลลิเมตร ในภาคใต้ ฝนตกหนักเกิดทั้งในฤดูมรสุมตะวันออกเฉียงเหนือและตะวันตกเฉียงใต้ โดยมีมากสุดในเดือนกันยายนในฝั่งตะวันตก และตั้งแต่เดือนพฤศจิกายนถึงมกราคมในฝั่งตะวันออก
ประเทศไทยเป็นหนึ่งในประเทศที่ได้รับผลกระทบจากปัญหาโลกเดือด มีอากาศร้อนในฤดูหนาว รวมถึงมีปัญหาฝุ่นละออง PM 2.5 จากเอลนีโญ ปัญหาดังกล่าวส่งผลกระทบต่อประเทศไทยในวงกว้าง โดยเฉพาะสุขภาพของประชากรไทยโดยรวม